GUNKUL เด้งกลับ 3% โบรกแนะซื้อเป้า 5.7 บ. ชี้พื้นฐานยังแกร่ง ลุ้นกำไรปีนี้ 1.7 พันล้าน
GUNKUL ดีดกลับ 3% ราคาแตะ 3.8 บ. หลังราคาหุ้นปรับตัวลงสะท้อนปัจจัยลบไปมากแล้ว โบรกแนะซื้อ วางเป้า 5.7 บ. ชี้พื้นฐานยังแกร่ง จับตาคว้างานเพิ่ม ลุ้นกำไรปกติปีนี้ 1.7 พันล้าน โต 36%
GUNKUL เด้งกลับ 3% โบรกแนะซื้อ วางเป้า 5.7 บ. ชี้พื้นฐานยังแกร่ง จับตาคว้างานเพิ่ม ลุ้นกำไรปกติปีนี้ 1.7 พันล้าน โต 36%
15 มี.ค. 2566

ผู้สื่อข่าวรายงานว่า วันนี้ (15 มี.ค.66) ราคาหุ้น บริษัท กันกุลเอ็นจิเนียริ่ง จำกัด (มหาชน) หรือ GUNKUL ล่าสุด ณ เวลา 11:55 น. อยู่ที่ระดับ 3.80 บาท บวก 0.12 บาท หรือ 3.26% สูงสุดที่ระดับ 3.82 บาท ต่ำสุดที่ระดับ 3.66 บาท ด้วยมูลค่าซื้อขาย 346.29 ล้านบาท

ทั้งนี้ บล.ดาโอ (ประเทศไทย) ระบุในบทวิเคราะห์ คงคำแนะนำ “ซื้อ” และราคาเป้าหมาย 5.70 บาท ทั้งนี้มีมุมมองเป็นกลางจากการเข้าร่วมงาน SET Opportunity Day เมื่อ 14 มี.ค. 66 โดยสรุปประเด็นดังนี้ 1) ยังคงเป้าธุรกิจไฟฟ้า 1,000MW ในปี 68 จากปัจจุบัน 600MW โดยรอผลประมูลในไทยซึ่งยื่นเข้าไปกว่า 1,100MW เป็นโครงการหลัก 2) ธุรกิจ EPC ปัจจุบันมี backlog 4.3 พันล้านบาท และมี potential projects อีกกว่า 6.4 หมื่นล้านบาทให้เข้าประมูลในปี 66 และ 3) ธุรกิจกัญชง-กัญชา ตอนนี้ focus ที่การหาตลาดโดยมองไปที่ตลาดต่างประเทศมากขึ้น ปัจจุบันมีความคืบหน้ามากในประเทศสวิตเซอร์แลนด์และเยอรมันต่อผลิตภัณฑ์ทางการแพทย์ โดยมีมุมมองเป็นกลาง ภาพรวมยังอยู่ในทิศทางเดิม และยังคงประมาณการกำไรปกติปี 66 ที่ 1.7 พันล้านบาท เติบโต 36% เมื่อเทียบจากปีก่อน
ขณะที่ราคาหุ้น underperform SET ในช่วง 3 เดือนราว -25% มาจากประเด็นที่ดินบางส่วนของโครงการลมราว 40MW รุกล้าเขตป่า อย่างไรก็ตามคดียังไม่สิ้นสุดและโครงการดังกล่าวยังสามารถดำเนินการต่อได้เชื่อว่าราคาหุ้นที่ลงมา price in ประเด็นนี้ไปพอสมควร ในขณะที่การประมูลโรงไฟฟ้าพลังงานทดแทนในไทยซึ่ง GUNKUL ร่วมกับ GULF ส่งโครงการเข้าประมูลกว่า 1.1GW ซึ่งจะทราบผลในช่วงต้นไตรมาส 2/66 จะเป็น catalyst ให้หุ้นกลับมา outperform อีกครั้ง